Id-Direttiva 94/52/KE tal-Parlament Ewropew u tal-Kunsill
tas-7 ta’ Diċembru 1994
li temenda għat-tieni darba d-Direttiva 88/344/KEE dwar l-approssimazzjoni tal-liġijiet ta’ l-Istati Membri rigward is-solventi ta’ l-estrazzjoni wżati fil-produzzjoni ta’ l-oġġetti ta’ l-ikel u ta’ l-ingredjenti ta’ l-ikel
IL-PARLAMENT EWROPEW U IL-KUNSILL TA’ L-UNJONI EWROPEA,
Wara li kkunsidraw it-Trattat li jistabbilixxi l-Komunità Ewropea, u b’mod partikolari l-Artikolu 100a tiegħu,
Wara li kkunsidraw il-proposta mill-Kummissjoni [1],
Wara li kkunsidraw l-opinjoni tal-Kumitat Ekonomiku u Soċjali [2],
Filwaqt li jaġixxu skond il-proċedura riferita fl-Artikolu 189b tat-Trattat [3],
Billi d-Direttiva 88/344/KEE [4], ħassret mill-Parti III ta’ l-Anness, mill-1 ta’ Jannar 1994, is-solvent ċikloekżane, użat fit-tħejjija tat-taħwir;
Billi, fuq il-bażi tat-tagħrif komplimentari rċevut sa dan it-tant, il-Kumitat Xjentifiku ta’ l-Ikel iddeċieda li jerġa’ jdaħħal l-aċċettazzjoni temporanja tiegħu ta’ qabel għal din is-sustanza; billi l-użu ta’ dan is-solvent jista’ għalhekk jiġi ssoktat, sakemm toħroġ l-opinjoni definittiva ta’ dak il-Kumitat,
ADOTTAW DIN ID-DIRETTIVA:
L-Artikolu 1
L-Anness mad-Direttiva 88/344/KEE huwa hawnhekk emendat kif ġej:
fil-Parti III: Is-solvent ċikloekżane għandu jiġi mdaħħal mill-ġdid b’limitu massimu ta’ residwi ta’ 1 mg/kg.
L-Artikolu 2
1. L-Istati Membri għandhom jemendaw il-liġijiet, ir-regolamenti u d-dispożizzjonijiet amministrattivi tagħhom hekk li jippermettu l-kummerċ fil-prodotti li jikkonformaw ma’ din id-Direttiva mhux aktar tard mis-7 ta’ Diċembru 1995.
Għandhom jgħarrfu minnufih lill-Kummissjoni b’dan.
2. Meta l-Istati Membri jadottaw il-miżuri riferiti fil-paragrafu 1, għandu jkun fihom referenza għal din id-Direttiva jew għandhom ikunu akkumpanjati b’din ir-referenza fl-okkażjoni tal-pubblikazzjoni uffiċjali tagħhom. Il-metodi dwar kif issir din ir-referenza għandhom jiġu stabbiliti mill-Istati Membri.
L-Artikolu 3
Din id-Direttiva għandha tidħol fis-seħħ fis-seba’ jum wara dak tal-pubblikazzjoni tagħha fil-Ġurnal Uffiċjali tal-Komunitajiet Ewropej.
L-Artikolu 4
Din id-Direttiva hija indirizzata lill-Istati Membri.
Magħmula fi Brussel, fis-7 ta’ Diċembru 1994.